ශ්‍රී ලංකා ආරම්භක පිතිකරුවන් යුගලය නායක දිමුත් කරුණාරත්න සහ කුසල් ජනිත් පළමු පන්දුවාර දෙක තුළ දැවී ගියේ පිළිවෙලින් ලකුණු 2ක් සහ 1ක් ලබා ගනිමින්.දිමුත්ගේ දැවී යාමෙන් පසු පිටියට පිවිසි පළමු ලෝක කුසලානය තරඟයට ක්‍රීඩා කරන අවිශ්ක ප්‍රනාන්දු ශ්‍රී ලංකා ඉනිමට ජීවයක් එක් කළේ වේගවත් ලකුණු 49ක් රැස්කරමින්.ජාත්‍යන්තර ක්‍රිකට් විචාරකයන්ගේ අවධානය තමන් වෙත යොමු කරගත් මෙම පිතිකරුවාගේ පන්දු 39ක් තුල ගොඩ නැගුනු ඉනිමට දැවැන්ත හයේ පහර 2ක් සහ හතරේ පහර 6ක් ඇතුළත් වුණා.ජනප්‍රිය ක්‍රිකට් වෙබ් අඩවියක් වන "ක්‍රික් ඉන්ෆෝ" වෙබ් අඩවියේ ප්‍රධානියෙකු සිය ට්විටර් ගිණුමේ සටහනක් තබමින් ප්‍රශ්න කර තිබුණේ "අවිශ්ක ප්‍රනාන්දු මෙතෙක් කොහෙද හිටියේ ?"